ཝུ་ཞའོ་ཆིང་གིས་བཤད་རྒྱུར།མཁའ་དབུགས་རིལ་རྡུལ་གྱི་འབྱུང་ཁུངས་ཀྱི་དབྱེ་ཞིབ་སྐོར་ལ་གྲུབ་འབྲས་མི་དམན་པ་ཞིག་བླངས་ཡོད།མིག་སྔར་རིམ་པ་དང་པོ་སྟེ་གཙོ་གནད་གྲོང་ཁྱེར༩ཡི་བཙོག་འགྱུར་འབྱུང་ཁུངས་ཀྱི་དབྱེ་ཞིབ་བྱ་བ་ཡོངས་སུ་ལེགས་འགྲུབ་བྱུང་ཡོད་པ་རེད།ཞིབ་འཇུག་འབྲས་བུ་ལྟར་ན།རང་རྒྱལ་གྱི་གྲོང་ཁྱེར་མང་ཆེ་ཤོས་ཀྱི་མཁའ་དབུགས་རིལ་རྡུལ་གྱི་འབྱུང་ཁུངས་གཙོ་བོ་ནི་རླངས་འཁོར་དང་།བཟོ་ལས་ཐོན་སྐྱེད།སོལ་དུ།ཐལ་རྡུལ་སོགས་ལས་ཐོན་པ་དང་དེ་དག་གིས་ཧ་ལམ༨༠ནས་༩༠ཟིན་གྱི་ཡོད།ནང་སྒོས་སུ་པེ་ཅིང་དང་།ཧང་ཀྲུའུ།ཀོང་ཀྲུའུ།ཧྲིན་ཀྲུན་བཅས་ཀྱི་བཙོག་འགྱུར་འབྱུང་ཁུངས་ནི་རླངས་འཁོར་ཡིན་པ་དང་།ཧྲི་ཅ་ཀྲུང་དང་ནན་ཅིན་གཉིས་ཀྱི་བཙོག་འགྱུར་འབྱུང་ཁུངས་གཙོ་བོ་ནི་སོལ་དུ་རེད།དེ་མིན་བཙོག་འགྱུར་འབྱུང་ཁུངས་ཐལ་རྡུལ་དང་བཟོ་ལས་ཐོན་སྐྱེད་ཡིན་པའི་གྲོང་ཁྱེར་ཐེན་ཅིན་དང་ཧྲང་ཧེ།ཉིན་པོ་ལྟ་བུའོ།།